Il-Kunsill qed jieħu passi biex jinkoraġġixxi lill-kumpaniji finanzjarji jkunu aktar konxji tal-impatt tal-investimenti tagħhom fuq l-ambjent. L-ambaxxaturi għall-UE llum approvaw il-pożizzjoni tal-Kunsill dwar żewġ proposti li għandhom bħala objettiv finanzjament aktar ekoloġiku u aktar konformi mal-objettivi tal-ftehim ta' Pariġi dwar il-klima: proposta li tintroduċi obbligi tal-iżvelar dwar kif kumpaniji finanzjarji jintegraw fatturi ambjentali, soċjali u ta' governanza fid-deċiżjonijiet ta' investiment tagħhom; proposta li toħloq kategorija ġdida ta' parametri referenzjarji finanzjarji li għandhom bħala objettiv l-għoti ta' aktar informazzjoni dwar il-marka tal-karbonju ta' portafoll ta' investiment. L-UE hija impenjata bis-sħiħ biex tikseb il-miri stabbiliti mill-ftehim ta' Pariġi. It-tnaqqis tal-emissjonijiet ta' gass b'effett ta' serra jeħtieġ l-investiment. Huwa kruċjali li s-swieq tal-kapital iħallsu s-sehem ġust tagħhom billi jidderieġu l-finanzjament lejn proġetti u kumpaniji li jikkontribwixxu biex l-ekonomija tagħna tkun aktar sostenibbli. Hartwig Löger, ministru għall-finanzi tal-Awstrija, li bħalissa għandha l-presidenza tal-Kunsill Dmirijiet tal-investituri u żvelar ta' informazzjoni Investituri istituzzjonali, bħal maniġers tal-assi, fondi providenti u kumpaniji tal-assigurazzjoni, jirċievu mandat mill-klijenti u l-benefiċjarji tagħhom biex jieħdu deċiżjonijiet ta' investiment f'isimhom. Għalkemm dawn il-kumpaniji jridu jikkonformaw ma' rekwiżiti legali stretti biex jiżguraw li jaġixxu fl-aħjar interess tal-klijenti tagħhom, għad ma ġewx definiti regoli dwar dmirijiet u informazzjoni rigward l-impatt ambjentali u soċjali tad-deċiżjonijiet ta' investiment tagħhom. L-abbozz tat-test jipproponi approċċ armonizzat tal-UE għall-integrazzjoni tar-riskji u l-opportunitajiet ta' sostenibbiltà fil-proċeduri tal-investituri istituzzjonali Huwa jesiġi li dawn jiżvelaw: il- proċeduri li għandhom fis-seħħ biex jintegraw ir-riskji ambjentali u soċjali fil-proċess konsultattiv u ta' investiment tagħhom; liema punt dawk ir-riskji jista' jkollhom impatt fuq il-profitabbiltà fejn l-investituri istituzzjonali jiddikjaraw li qed isegwu strateġija ta' investiment "ekoloġiku", informazzjoni dwar kif din l-istrateġija hija implimentata u l- impatt fuq is-sostenibbiltà u l-klima tal-prodotti u l-portafolli tagħhom Ir-regolament propost għandu fil-prattika - jiġifieri r-riskju li prodotti u servizzi li huma kummerċjalizzati bħala sostenibbli jew li ma jagħmlux ħsara lill-klima fir-realtà ma jilħqux l-objettivi ta' sostenibbiltà/klimatiċi li jkun ġie ddikjarat li qed jiġu segwiti. Parametri referenzjarji ta' livell baxx ta' emissjonijiet tal-karbonju Għadd dejjem akbar ta' investituri qed ifittxu li jiżguraw li l-investimenti tagħhom ikollhom impatt pożittiv fuq l-ambjent. Għal dan il-għan huma jieħdu deċiżjonijiet ta' investiment abbażi tal- marka tal-karbonju ġġenerata mill-proġetti jew l-assi li jikkunsidraw, permezz ta' indiċijiet li jqabblu jew ikejlu l-prestazzjoni ta' portafolli ta' investiment. Madankollu, bħalissa teżisti firxa wiesgħa ta' indiċijiet bħal dawn, b'objettivi u livelli differenti ta' kwalità u integrità. Għaldaqstant il-Kunsill jappoġġa l-proposta tal-Kummissjoni li jiġi pprovdut strument affidabbli biex ikunu segwiti strateġiji ta' investiment b'livell baxx ta' karbonju billi tkun stabbilita kategorija ġdida, li tinkludi żewġ tipi ta' parametri referenzjarji finanzjarji: parametri referenzjarji ta' livell baxx ta' emissjonijiet tal-karbonju , li għandhom bħala objettiv it-tnaqqis tal-marka tal-karbonju ta' portafoll ta' investiment standard. parametri referenzjarji ta' impatt pożittiv b'rabta mal-karbonju , li għandhom l-objettiv aktar ambizzjuż li jagħżlu biss komponenti li jikkontribwixxu għall-ksib taż-2°C stabbiliti fil-ftehim ta' Pariġi dwar il-klima. Il-passi li jmiss Il-Parlament ivvota dwar il-pożizzjonijiet tiegħu rigward l-iżvelar u l-parametri referenzjarji ta' livell baxx ta' emissjonijiet tal-karbonju fid-9 ta' Novembru u t-13 ta' Diċembru rispettivament. Għaldaqstant in-negozjati bejn il-Kunsill u l-Parlament huma lesti biex jinbdew. Il-pożizzjoni tal-Kunsill dwar finanzjament sostenibbli - żvelar Il-pożizzjoni tal-Kunsill dwar finanzjament sostenibbli - parametri referenzjarji ta' livell baxx ta' emissjonijiet tal-karbonju